Jurassic World: Αναγέννηση

Το ***Jurassic World: Αναγέννηση*** (πρωτότυπος τίτλος: ***Jurassic World Rebirth***) είναι Αμερικανική ταινία δράσης-επιστημονικής δράσης του 2025 σε σκηνοθεσία από τον Γκάρεθ Έντουαρντς και σενάριο από τον Ντέιβιντ Κόεπ. Αποτελεί την τέταρτη ταινία *Jurassic World* και συνολικά την έβδομη ταινία στην σειρά ταινιών *[[Jurassic Park]]*. Στην ταινία πρωταγωνιστούν οι Σκάρλετ Γιόχανσον, Μαχερσάλα Άλι, Τζόναθαν Μπέιλι, Ρούπερτ Φρεντ, Μανουέλ Γκαρσία-Ρούλφο και Εντ Σκράιν. Στο *Jurassic World: Αναγέννηση*, οι από-εξαφανισμένοι δεινόσαυροι του κόσμου ζουν κοντά στον Ισημερινό, όπου παρέχεται το τελευταίο βιώσιμο κλίμα που μπορούν να επιβιώσουν. Μία ομάδα ταξιδεύει σε ένα νησί που φιλοξενούσε παλιές ερευνητικές εγκαταστάσεις, όπου κατοικούν τρία συγκεκριμένα γιγάντια δεινοσαύρων, με στόχο να εξασφαλίσουν δείγματα που είναι ζωτικής σημασίας για μία θεραπεία καρδιακών ασθενειών. Ο ομάδα, επίσης, σώζει μία οικογένεια ναυαγών, και οι δύο ομάδες προσπαθούν να επιβιώσουν αφού βρίσκονται αποκλεισμένοι στο νησί.

Η επεξεργασία της ταινίας ξεκίνησε λίγο μετά την κυκλοφορία του *[[Jurassic World: Κυριαρχία]]* (2022), όταν ο εκτελεστικός παραγωγός Στίβεν Σπίλμπεργκ, ανέθεσε στον Κόεπ να τον βοηθήσει να αναπτύξει μία νέα προσθήκη στην σειρά. Ο Κόεπ είχε προηγουμένως γράψει το σενάριο της πρώτης ταινίας *[[Jurassic Park (ταινία)|Jurassic Park]]* (1993) και της συνέχειας, *[[Ο Χαμένος Κόσμος: Jurassic Park]]* (1997). Η ανάπτυξη του *Αναγέννηση* αναφέρθηκε, πρώτη φορά, τον Ιανουάριο του 2024. Ο Έντουαρτνς προσλήφθηκε ως σκηνοθέτης τον επόμενο μήνα και η επιλογή ηθοποιών ξεκίνησε λίγο αργότερα. Τα γυρίσματα πραγματοποιήθηκαν από τον Ιούνιο μέχρι τον Σεπτέμβριο του 2024 στην Ταϊλάνδη, τη Μάλτα και το Ηνωμένο Βασίλειο. 

Η ταινία *Jurassic World: Αναγέννηση* έκανε πρεμιέρα στο Λονδίνο στις 17 Ιουνίου 2025, πριν κυκλοφορήσει στους κινηματογράφους των Ηνωμένων Πολιτειών στις 2 Ιουλίου, από τις Universal Pictures. Η ταινία έλαβε μικτά σχόλια από τους κριτικούς, με κάποιους να τη θεωρούν βελτίωση από τις προηγούμενες. Έγινε η έκτη εμπορικότερη ταινία του 2025, και συγκέντρωσε πάνω από $869 εκατομμύρια παγκοσμίως έναντι προϋπολογισμού $180–225 εκατομμυρίων. Στα 98α Βραβεία Όσκαρ, έλαβε υποψηφιότηα για Καλύτερα Οπτικά Εφέ, κάνοντας την την πρώτη ταινία στην σειρά ταινιών *Jurassic Park* μετά το *Ο Χαμένος Κόσμος* που έλαβε υποψηφιότητα για Όσκαρ σε οποιαδήποτε κατηγορία.

## Πλοκή
Το 2008, η InGen διατηρεί ένα εργαστήριο γενετικής δεινοσαύρων στο Ίλε Σεντ-Χούμπερτ, στον Ατλαντικό Ωκεανό. Εκεί φιλοξενούνται διαγονιδιακοί και μεταλλαγμένοι δεινόσαυροι, τους οποίους ο επικεφαλής της εταιρείας έχει κρίνει ενοχλητικούς. Ένας *[[Τυραννόσαυρος]]* που ονομάζεται *Distortus rex* δραπετεύει από τον περιορισμό και σκοτώνει έναν απρόσεκτο υπάλληλο, αναγκάζοντας όλο το προσωπικό να εγκαταλείψει το νησί.

Το 2025, η πλειοψηφία του κλίματος της Γη έχει αποδειχτεί ακατάλληλη για τα από-εξαφανισμένα ζώα που έχει δημιουργηθεί από την InGen και άλλες εταιρείες. Tα ζώα που έχουν απομείνει επιβιώνουν σε περιοχές του Ισημερινού με κλίματα παρόμοια με της Μεσοζωικής εποχής, όπου έχουν οριστεί ζώνες αποκλεισμού για αυτές. Ο Μάρτιν Κρεμπς, ένα στέλεχος της φαρμακευτικής εταιρείας ParkerGenix, αναθέτει στην Ζόρα Μπένετ, μία πρώην κρυφή πράκτορα, να συνεργαστεί με τον παλαιοντολόγο Δρ. Χένρι Λούμις σε μία απόρρητη αποστολή για να συλλέξουν βιοϋλικά δείγματα από τρία μεγάλα προϊστορικά είδη, τα οποία είναι κομβικά για μία νέα θεραπεία για καρδιαγγειακές παθήσεις. Στο Σουρινάμ, η Ζόρα στρατολογεί τον Ντάνκαν Κινκέιντ ως επικεφαλής της αποστολής, μαζί με τον ναυτικό πιλότο ΛεΚλερκ, την μισθοφόρο Νίνα και τον ειδικό ασφαλείας Μπόμπι Ατγουότερ.

Η ομάδα ταξιδεύει, παράνομα, στο Ίλε Σεντ-Χούμπερτ για να συλλέξει βιο-δείγματα από τον υδρόβιο *[[Μοσάσαυρος|Μοσάσαυρο]]*, του χερσαίου *[[Τιτανόσαυρος|Τιτανόσαυρου]]* και του ιπτάμενου *Κουετζαλκόατλους*. Εν τω μεταξύ, ο Ρούμπεν Ντελγκάντο πλέει κοντά στο νησί με τις κόρες του, Τερέζα και Ιζαμπέλα, και το αγόρι της Τερέζα, Εξέβιερ Ντομπς. Όταν ένας *Μοσάσαυρος* επιτίθεται και βουλιάζει το σκάφος τους, ο Ρούμπεν στέλνει ένα σήμα έκτακτου κινδύνου. Παρόλο που ο Μάρτιν θέλει να μείνουν σταθεροί στην αποστολή, η ομάδα της αποστολής αλλάζει πορεία και σώζει την οικογένεια. Ο *Μοσάσαυρος* επανέρχεται στην επιφάνεια και η ομάδα συλλέγει επιτυχώς ένα δείγμα αίματος χεημιοποιώντας ένα τροποποιημένο πιστόλι με βέλη. Μία αγέλη *[[Σπινόσαυρος|Σπινόσαυρων]]* ενώνεται με τους *Μοσάσαυρους* στην επίθεση του πλοίου, σκοτώνοντας τον Μπόμπι. Για να διατηρήσει την μυστικότητα της αποστολής, ο Μάρτιν εμποδίζει την Τερέζα να επικοινωνήσει για βοήθεια και δεν κάνει τίποτα για να την εμποδίσει από το να πέσει στην θάλασσα. Ο Εξέβιερ πηδάει για να την σώσει, τον ακολουθούν ο Ρούμπεν και η Ιζαμπέλα και χωρίζονται από την ομάδα. Το πλοίο προσαράζει στο νησί, όπου ένας *Σπινόσαυρος* σκοτώνει την Νίνα. Η Ζόρα αποκαλύπτει ότι ένα ελικόπτερο διάσωσης θα περάσει πάνω από το νησί σε 24 ώρες αν υπάρξει σιωπή στον ασύρματο. Η ομάδα εντοπίζει ένα κοπάδι *Τιτανόσαυρων* και εξασφαλίζουν ένα δείγμα. Αποφασίζουν ότι είναι πιο ασφαλές να πάρουν το δείγμα του *Κουετζαλκόατλους* από ένα αβγό. Η Ζόρα, ο Χένρι και ο ΛεΚλέρκ κατεβαίνουν από έναν γκρεμό σε μια φωλιά μέσα σε έναν αρχαίο ναό σπηλιά. Ένας *Κουετζαλκόατλους* επιστρέφει και καταφροχθίζει τον ΛεΚλέρκ, αλλά η Ζόρα και ο Χένρι εξασφαλίζουν το τελευταίο δείγμα.

Εν τω μεταξύ, η οικογένεια Ντελγκάντο καταφέρνουν να φτάσουν στην ακτή και ψάχουν για τις εγκαταλελειμένες εγκαταστάσεις της InGen, ελπίζοντας να βρουν έναν ασύρματο. Συναντούν διάφορους δεινόσαυρους, συμπεριλαμβανομένου και ενός *Μουτάντον*, ένα υβρίδιο ράπτορα/Πτερόσαυρου και έναν *Άκιλοπς*, τον οποίο η Ιζαμπέλα ονομάζει Ντολόρες και τον υιοθετεί. Η ομάδα βρίσκει μία φουσκωτή σχεδία και, αφού επιβιώνουν από μία επίθεση ενός *[[Τυραννόσαυρος|Τυραννόσαυρου ρεξ]]*, κατεβαίνουν από ένα ποτάμι.

Και οι δύο ομάδες επανενώνονται σις εγκαταστάσεις της InGen. Όταν η Τερέζα ξεμπροστιάζει τον Μάρτιν, αυτός τους απειλεί όλους με ένα όπλο, παίρνει τα δείγματα, και δραπετεύει προς το ελικοδρόμιο με ένα UTV. Μία ομάδα *Μουτάντον* επιτίθεται στους υπόλοιπους, που το σκάνε μέσα σε υπόγεια τούνελ. Το ελικόπτερο διάσωσης πλησιάζει, αλλά ο *Distortus rex* το καταστρέφει, σκοτώνοντας τους πιλότους του. Όταν δραπετεύουν σε ένα άλλο τούνελ, οι επιζώντες βρίσκουν μία κλειδωμένο πύλη στο τέλος, με μία βάρκα και το πληκτρολόγιο ελέγχου της πύλης να βρίσκονται στην αντίθετη πλευρά. Καθώς μία ομάδα *Μουτάντον* πλησιάζει, η Ιζαμπέλα περνάει από τα κάγκελα της πύλης και της ξεκλειδώνει. Η ομάδα δραπετεύει την στιγμή που ο *Distortus* εμφανίζεται και καταβροχθίζει τον Μάρτιν. Η Ζόρα παίρνει πίσω τα δείγματα και η ομάδα βάζει μπροστά την βάρκα όσο ο Ντάνκαν αποπροσανατολίζει τον *Distortus* με μία φωτοβολίδα.

Η Ζόρα, ο Χένρι, ο Ρούμπεν, η Τερέζα, ο Εξέβιερ και η Ιζαμπέλα δραπετεύουν με την βάρκα. Ο Ντάνκαν επιβιώνει και δίνει σήμα στην ομάδα, που τον σώζει. Η Ζόρα και ο Χένρι αποφασίζουν να διανείμουν τα βιοϋλικά ως μία πηγή ανοικτού κώδικα, διασφαλίζοντας παγκόσμια πρόσβαση.

## Ηθοποιοί και χαρακτήρες

* Σκάρλετ Γιόχανσον ως Ζόρα Μπένετ, εξειδικευμένη κρυφή πράκτορας
* Μαχέρσαλα Άλι ως Ντάνκαν Κινκάιντ, επικεφαλής της ομάδας της Ζόρα
* Τζόναθαν Μπέιλι ως Δρ. Χένρι Λούμις, παλαιντολόγος
* Ρούπερτ Φρεντ ως Μάρτιν Κρεμπς, φαρμακευτικός αντιπρόσωπος
* Μανουέλ Γκαρσία-Ρούφλο ως Ρούμπεν Ντελγκάντο, πατέρας μίας οικογένειας ναυαγών
* Εντ Σκράιν ως Μπόμπι Ατγουότερ, μέλος της ομάδας της Ζόρα
* Ντέιβιντ Ιάκονο ως Εξέβιερ Ντομπς, αγόρι της Τερέζα
* Λούνα Μπλέις ως Τερέζα Ντελγκάντο, μεγαλύτερη κόρη του Ρούμπεν
* Οντρίνα Μιράντα ως Ιζαμπέλα Ντελγκάντο, μικρότερη κόρη του Ρούμπεν
* Μπεχίρ Σιλβέιν ως ΛεΚλερκ, Γαλλόφωνο μέλος της ομάδας της Ζόρα
* Φιλιπίν Βέλγκε ως Νίνα, μέλος της ομάδας της Ζόρα 

## Σημειώσεις

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Αμερικανικές ταινίες δράσης
Κατηγορία:Αμερικανικές ταινίες επιστημονικής φαντασίας
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Αμερικανικές περιπετειώδεις ταινίες
Κατηγορία:Ταινίες 4DX
Κατηγορία:Ταινίες παραγωγής Amblin Entertainment
Κατηγορία:Αμερικανικές 3D ταινίες
Κατηγορία:Ταινίες με δεινόσαυρους
Κατηγορία:Ταινίες με τέρατα
Κατηγορία:Ταινίες σε σκηνοθεσία Γκάρεθ Έντουαρντς
Κατηγορία:Ταινίες γυρισμένες στο Λονδίνο
Κατηγορία:Ταινίες γυρισμένες στη Μάλτα
Κατηγορία:Ταινίες γυρισμένες στην Ταϊλάνδη
Κατηγορία:Ταινίες με μουσική σύνθεση Αλεξάντρ Ντεσπλά
Κατηγορία:Jurassic Park
Κατηγορία:Ταινίες ScreenX
Κατηγορία:Ταινίες παραγωγής Universal Pictures
Κατηγορία:Ταινίες σίκουελ
Κατηγορία:Ταινίες IMAX